Legea prevenirii care ar urma să dea antreprenorilor posibilitatea de primi îndrumări pentru anumite greșeli, înainte de a fi sacționați în urma unor controale ale autoritaților, a fost promulgată de Președintele României, informează Ministerul pentru Mediul de Afaceri, Comerț și Antreprenoriat (MMACA). Președintele a semnat decretul de promulgare înainte de Crăciun iar legea așteaptă publicarea în Monitorul Oficial.

Legea prevenirii va intra în vigoare la 20 de zile de la data publicării în Monitorul Oficial dar antreprenorii vor trebui să mai aștepte până când vor putea vedea efectiv cum funționează.

De ce mai e nevoie pentru ca legea prevenirii să poată fi aplicată, efectiv

Contravențiile pentru care vor primi mai întâi îndrumări de corectare, înainte de sancțiuni, nu sunt incluse în lege ; acestea urmează să fie introduse în lege la propunerea experților din 17 ministere cu atribuții de reglementare și control .

Linia de demarcație a contravențiilor care vor intra sub incidența legii și acele fapte care nu vor putea beneficia de prevenire din cauza gradului de pericol ridicat pe care îl prezintă, va fi stabilită de fiecare minister în parte, afirmă Ministerul pentru Mediul de Afaceri, într-un comunicat.

Ministerul, ca integrator, va aduna toate propunerile experților și va emite o hotărâre de guvern ce va conține și modelul planului de remediere care se anexează procesului-verbal de constatare a contravenției şi de aplicare a sancțiunii.

Hotărârea de guvern ar urma să fie va fi supusă spre adoptare, de către Executiv, în termen de 15 zile dupa ce Legea prevenirii este publicată.

Contravențiile ce urmează să fie prevenite prin noua lege sunt din domeniile: fiscal, legislația muncii, agricultură, turism, ape și păduri, protecția mediului, comunicații, educație, protecția consumatorului, administrație locală, afaceri interne.

O altă etapă în aplicarea Legii prevenirii este dezvoltarea, de către Ministerul pentru Mediul de Afaceri, Comerț și Antreprenoriat ar urma să realizeze un portalul pentru informarea publică

Autoritățile cu atribuții de control, constatare și sancționare a contravențiilor au obligația să elaboreze și să difuzeze materiale documentare și ghiduri pe care să le publice pe acest portal de informare

Instituțiile care fac controale au obligația să creeze pe pagina de internet proprie, secțiuni special dedicate informării publice, care vor cuprinde drepturile și obligațiile persoanelor care sunt supuse activităților de control, precum și atribuțiile autorităților care constată contravențiile și aplică sancțiunile.

Proiectul Legii Prevenirii a fost lansat în dezbatere publică la finalul lunii martie 2017 iar la mijlocul lunii mai a fost aprobat în Guvern. În iunie-noiembrie proiectul a primit avize favorabile în comisiile de specialitate ale Senatului României și Camerei Deputaților.

Consiliul Național al Întreprinderilor Mici și Mijlocii care a urmărit evoluți proiectului legii prevenirii (inițial denumită legea prevenției) s-a arătat dezamăgit de versiunea actuală despre care spune că ar fi ”formă fără fond” cu care autoritățile ar urmări doar ”să-și crească veniturile din amenzi”